钦定古今图书集成/明伦汇编/氏族典/第502卷 > 陆子彰
## 钦定古今图书集成/明伦汇编/氏族典/第502卷 > 陆子彰

按《魏书陆俟传》：“俟子丽，丽子定国，定国子昕之。昕之
子子彰，字明远，本名士沈。年十六出后，事公主尽礼。
正光中，袭爵东郡公，拜山阳太守。庄帝即位，征拜给
事黄门侍郎。元象中，以本将军除齐州刺史。子彰之
为州，以聚敛为事，晚节修改，自行青、冀、沧、瀛，甚有时
誉。加以虚己纳物，人敬爱之。武定八年，除中书监。卒”
年五十四，谥曰文宣。子昂，武定中，中书舍人；骏，太子
洗马；杳，尚书仓部郎。